Лудвиг Уланд
Пролетна вяра

Превод от немски: Венцеслав Константинов, —

chitanka.info

Повяха меки ветрове,

Струят над ниви, лесове,

От сън разбуждат всеки край.

О, полъх свеж, о, припев нов!

Сърце, надай победен зов,

Без страх промяна пожелай!

Светът възхожда с всеки ден

Все по-красив и пременен,

Навред пламти цъфтеж безкрай

И долините оживи:

Сърце, скръбта си забравѝ,

Без страх промяна пожелай!

1812

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.